Uapití

O uapití (Cervus canadensis) é unha das especies de cérvidos meirandes do mundo e un dos mamíferos máis grandes de América do Norte e do leste de Asia. Da súa familia, só o alce, Alces alces, é máis grande, e o sambar (Cervus unicolor) pode compararse co C. canadensis en medida. Os uapitís son bastante semellantes ó cervo común de Europa, do cal se pensou que era unha subespecie durante moito tempo. Porén, probas de ADN mitocondrial realizadas no 2004 demostraron claramente que son especies diferentes.

Os uapitís viven nos bosques e a súa contorna, onde se alimentan de herbas, plantas, follas e codia. Malia ser orixinarios de América do Norte e do leste de Asia, adaptáronse ben nos países onde foron introducidos, incluíndo Nova Zelandia, Australia e a Arxentina. A súa grande adaptabilidade pode ameazar as especies endémicas e os ecosistemas nos que se introduciu.

Os machos teñen cornos grandes que mudan cada ano. Os machos adoptan comportamentos ritualizados de aparellamento durante o celo, incluíndo posturas, combates cos cornos e «sons de corneta», unha serie de vocalizacións fortes que establecen dominancia sobre os outros machos e atrae as femias.

 Notas 

 Véxase tamén 

 Ligazóns externas 
 Arizona Elk na Web do Departamento de Caza e Pesca de Arizona. 
 Rocky Mountain Elk Foundation 

Categoría:Animais descritos en 1777
Categoría:Cérvidos
Categoría:Mamíferos do Canadá
Categoría:Mamíferos da China
Categoría:Mamíferos de Corea
Categoría:Mamíferos dos Estados Unidos de América
Categoría:Mamíferos de Mongolia
Categoría:Mamíferos de Rusia